**Iepurele**

*George Topârceanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vine iarna de la munte,

Peste ape face punte

Şi pe câmp fără hotar

Parcă presură zahar.

Uite, colo, moş Vasile,

C-un cojoc de zece chile

Şi cu flinta la spinare

A ieşit la vânătoare.

Dintr-un codru, din tufiş,

Iese-un iepure furiş

Şi cum scapă pe cărare…

Fuge ca o arătare…

Flinta face bum! iar moşu

Stă şi-şi freacă nasu roşu,

Şi-nciudat luleaua-şi muşcă;

Iepurele fuge puşcă.

Moşului îi vine-n minte

Ca să-i iasă înainte;

Fuga-n rariştea de tei:

Iepurele e hei-hei!

Ei, ce faci tu, moşulică,

Că n-ai împuşcat nimică?

Du-te-acasă binişor,

Că-i mai bine pe cuptor!